{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacrtu prijedloga zakona o izmjenama i dopunama zakona o obrani, s nacrtom konačnoga prijedloga zakona"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Jandre Zrno","NACRT PRIJEDLOGA ZAKONA O IZMJENAMA I DOPUNAMA ZAKONA O OBRANI, S NACRTOM KONAČNOGA PRIJEDLOGA ZAKONA,\nIII.OCJENA SREDSTAVA POTREBNIH ZA PROVEDBU PREDLOŽENOGA ZAKONA","Je li izvršena fiskalna procjena posljedica za proračun, sukladno članku 15. stavak 1. i stavak 2.?\nJesu li osigurana financijska sredstva  u financijskom planu MO za 2015. i projekciji za 2016. i 2017. g. (na kojoj stavci, programu i aktivnosti) i u kojem iznosu?","Primljeno na znanje","Da, osigurana su financijska sredstva u Financijskom planu Ministarstva obrane za 2015. godinu i u projekcijama za 2016. i 2017. godinu."]
[2,"Jandre Zrno","NACRT PRIJEDLOGA ZAKONA O IZMJENAMA I DOPUNAMA ZAKONA O OBRANI, S NACRTOM KONAČNOGA PRIJEDLOGA ZAKONA,\nIV.RAZLOZI ZA DONOŠENJE ZAKONA PO HITNOM POSTUPKU","Navedeni \"razlozi za donošenje zakona po hitnom postupku\" nisu razlozi, jer su isti bili i prije 2 godine, kada se Zakon donosio.\nJedan od razloga može biti: \n\nZa učinkovito obavljanje inspekcijske nadzore radi utvrđivanja zakonitosti postupanja u primjeni propisa u području obrane treba pojačat samostalnost i neovisnost inspektora (U protivnom Inspektorat obrane treba brisati iz ustroja Ministarstva obrane jer je ne racionalan i ne učinkovit, a poslove nadzora prepustiti nadležnim drugim tjelima.) \n\nBudući nisu predviđene izmjene članka 87. , 88., 118. i 119. ovdje predlažem:\npod 1. U čl. 87. dodaje se stavak: \"Nitko ne smije korištenjem službenog položaja ili na drugi način onemogućavati ili ometati inspektora u obavljanju nadzora i poduzimanju mjera i radnji za koje je ovlašten.\"  (Napraviti adekvatne izmjene u čl. 118. i 119.)\nPod 2. Članak 89. stavak 2. mjenja se i glasi:\"  Primjerak zapisnika o inspekcijskom nadzoru Inspektorat je dužan dostaviti Vladi RH ....(Jer je Ministar obrane ujedno i odgovorna osoba, tj. nalazi se u sukobu interesa- Zakon o javnoj nabavi, čl. 182, Zakon o fiskalnoj odgovornosti, članak 7, Zakon o proračunu, članak 95 i članak 101. )\"","Djelomično prihvaćen","Predlagatelj je dodatno obrazložio razloge za donošenje ovoga Zakona po hitnom postupku. Izmjene članaka koje navodi sudionik savjetovanja nisu predmet izmjena i dopuna predložena Zakona o obrani."]
[3,"Gordana Galešić"," NACRT KONAČNOGA PRIJEDLOGA ZAKONA O IZMJENAMA I DOPUNAMA ZAKONA O OBRANI,\nČlanak 34.","Zabranjena je izravna ili neizravna diskriminacija na području rada i uvjeta rada, uključujući kriterije za odabir i uvjete pri zapošljavanju, napredovanju, profesionalnom usmjeravanju, stručnom osposobljavanju i usavršavanju te prekvalifikaciji između državnih službenika, namještenika i djelatnih vojnih osoba.","Nije prihvaćen","Predmetna problematika je uređena drugim zakonima, odnosno za državne službenike i namještenike Zakonom o državnim službenicima i Zakonom o radu, a za djelatne vojne osobe Zakonom o službi u Oružanim snagama Republike Hrvatske."]
[4,"Jandre Zrno"," NACRT KONAČNOGA PRIJEDLOGA ZAKONA O IZMJENAMA I DOPUNAMA ZAKONA O OBRANI,\nČlanak 34.","Dodaje se stavak: \n\nDržavni službenici i namještenici te djelatne vojne osobe raspoređene na položaje i radna mjesta u Ministarstvu obrane imaju pravo na jednaku plaću za jednak rad i rad jednake vrijednosti.\n\nU smislu stavka ?. ovoga članka, dvije osobe obavljaju jednak rad i rad jednake vrijednosti ako:\n\n1) obavljaju isti posao u istim ili sličnim uvjetima ili bi mogle jedna drugu zamijeniti u odnosu na posao koji obavljaju\n\n2) je rad koji jedna od njih obavlja slične naravi radu koji obavlja druga, a razlike između obavljenog posla i uvjeta pod kojima ih obavlja svaka od njih nemaju značaja u odnosu na narav posla u cijelosti ili se pojavljuju tako rijetko da ne utječu na narav posla u cijelosti\n\n3) je rad koji jedna od njih obavlja jednake vrijednosti kao rad koji obavlja druga, uzimajući u obzir kriterije kao što su stručna sprema, vještine, odgovornost, uvjeti u kojima se rad obavlja.\n\nAko je neko pravo iz radnog odnosa različito uređeno ugovorom o radu, pravilnikom o radu, sporazumom sklopljenim između radničkog vijeća i poslodavca, kolektivnim ugovorom ili zakonom, primjenjuje se za radnika najpovoljnije pravo.","Primljeno na znanje","Prava i obveze državnih službenika i namještenika i djelatnih vojnih osoba su uređene Zakonom o službi u Oružanim snagama Republike Hrvatske za djelatne vojne osobe, a za državne službenike i namještenike Zakonom o državnim službenicima, Zakonom o radu, te Kolektivnim ugovorom za državne službenike i namještenike."]